अपना नज़रिया बदलना अपना बातचीत करने का तरीका बदलें
गालियों का उपयोग अनेकों भिन्न भिन्न परिस्थितियों में किया जाता है – आप तब गाली दे सकते हैं जब आप क्रोधित अथवा हताश हों, जब आप किसी मुद्दे पर ज़ोर देना चाहते हों या जब आप विनोदप्रिय दिखना चाहते हों। गाली देना अनेक कारणों से एक अप्रिय आदत है। इससे मूर्खता झलकती है, अथवा चाहे न भी हो परंतु, शिक्षा की कमी भी। यह भयकारक हो सकती है या दूसरे व्यक्ति को धमकी जैसी भी लग सकती है। यह श्रोताओं के लिए अत्यंत वीभत्स और घृणित हो सकती है, जिससे आपकी नौकरी पर बन आ सकती है या आपके संभावित रोमांटिक सम्बन्धों भी नष्ट हो सकते हैं।  संभव है कि घर और आस पड़ोस में गंदी भाषा के वातावरण में रहने के कारण, आपकी गाली देने की आदत, बचपन में ही पड़ गई हो। या यह किशोरावस्था में तब पड़ी हो, जब मित्रों के सम्मुख शानदार दिखने के लिए आपने इस प्रकार के भद्दे शब्दों का प्रयोग शुरू किया हो। जो भी कारण हो, अतीत में झांक कर दोषारोपण करने से कुछ लाभ नहीं होने वाला है। सबसे महत्वपूर्ण यह है कि आपको समस्या का एहसास है और आप उसके के लिए कुछ करने को प्रतिबद्ध हैं। करने का अभ्यास करिए: गाली देना छोड़ने के लिए सकारात्मक विचार आवश्यक हैं। इसका कारण यह है कि लोग गालियां तब देते हैं जब वे या तो शिकायत कर रहे होते हैं, बुरी मनःस्थिति में होते हैं अथवा सामान्यतया नकारात्मक होते हैं। सकारात्मक ढंग से विचार करने से आप गालियां देने की आवश्यकता को ही समाप्त कर दे रहे हैं। मानते हैं कि, सकारात्मक ढंग से विचार करना कठिन है। यदि आपका झुकाव नकारात्मक विचारों अथवा मनोभावों की ओर हो रहा हो तो बस रुकिए, एक गहरी सांस लीजिये और स्वयं से पूछिए कि, “क्या यह वास्तव में महत्वपूर्ण है?”  उदाहरण के लिए, स्वयं से पूछिए “यदि मैं मीटिंग में कुछ मिनट देर से पहुंचुंगा तो ऐसा क्या हो जाएगा? या “क्या यह वास्तव में महत्वपूर्ण है कि यदि मैं रिमोट नहीं खोज पा रहा हूँ और टेलीविज़न पर जा कर चैनल बदलने पड़ते हैं?” किसी भी परिस्थिति को सही परिप्रेक्ष्य में देखने से आपको शांति मिल सकती है और आप नकारात्मक मनोभावों पर विजय प्राप्त कर सकते हैं। इसके साथ ही, आपको अपनी गाली देना रोकने की क्षमता के संबंध में सकारात्मक ढंग से सोचने की आवश्यकता है। यदि आपका नकारात्मक रवैया है और आपको अपनी सफलता में संदेह है, तो आप शुरुआत से ही असफलता की तैयारी कर रहे हैं। स्वयं को याद दिलायेँ कि यदि लोग धूम्रपान छोड़ सकते हैं या संतुलित आहार लेकर सैकड़ों पौंड वज़न कम कर सकते हैं तो तो आप निश्चय ही गालियां देना छोड़ सकते हैं! गालियां देने की आदत शायद आपको वर्षों में पड़ी होगी और आपको लगने लगा होगा कि यह आपकी भाषा का ही हिस्सा हैं। किसी भी पुरानी आदत की तरह, इस आदत को भी जल्दी से छोड़ पाना असंभव ही है। स्वयं को गालियां देने से रोकना एक प्रक्रिया है, किसी दिन आप कर पाएंगे और किसी दिन नहीं, मगर प्रयास जारी रखना महत्वपूर्ण है। स्वयं को याद दिलाइए कि आप ऐसा क्यों कर रहे हैं और कल्पना करिए कि जब आप यह आदत छोड़ देंगे तो आपको कितना अच्छा लगेगा।  ध्यान से सोचिए कि आप गालियां देना क्यों छोड़ना चाहते हैं। शायद आप नए काम पर अपनी अच्छी छाप छोड़ना चाहते हों या अपने बच्चों के लिए बुरा उदाहरण नहीं प्रस्तुत करना चाहते हों। इसे अपने प्रयास के लिए  प्रोत्साहन के तौर पर इस्तेमाल करें। आप चाहे जो भी करें, परंतु प्रयास न छोड़ें। आत्मनियंत्रण बनाए रखें और स्वयं को याद दिलाते रहें कि आप जो भी करने की ठान लेते हैं, उसे कर के ही रहते हैं! कभी कभार एकाध गाली तो क्षम्य है – परंतु यदि आप पाते हैं कि आप लगातार गाली दे रहे हैं, गालियों के बगैर एक या दो वाक्य भी नहीं बोल पा रहे हैं, तब जान लीजिये कि समस्या तो है। स्वयं को गालियां न देने के प्रशिक्षण का पहला कदम है कि आपको एहसास हो जब आप वह कर रहे हों। क्या आप कुछ विशेष व्यक्तियों की उपस्थिति में, या परिस्थितियों में ही गालियां देते हैं? क्या कोई विशेष गाली है जो आप हर समय इस्तेमाल करते हैं? यह जानने का प्रयास करिए कि आप गाली क्यों देते हैं और वे गालियां आपकी बोलचाल में क्या भूमिका निभाती हैं।  एक बार जब आप अपनी गाली देने की आदत पर ध्यान देना शुरू कर देंगे, तब आपको यह जान कर झटका लगेगा कि अपनी बात कहने के लिये आपको गालियों का कितना सहारा लेना पड़ता है। मगर बहुत परेशान मत हो जाइए, यह जानना कि आप कितनी गालियां देते हैं, उस समस्या को ठीक करने की दिशा में पहला कदम है। जब एक बार आप अपनी गाली देने की आदत पर ध्यान देने लगेंगे, तब आपको दूसरों में भी इस आदत का पता चलने लगेगा।  यह भी एक अच्छी बात है, क्योंकि आपको पता चलेगा कि गालियां सुनने में कितनी बुरी लगती हैं और कितना बुरा प्रभाव छोड़ती हैं। एक बार जब आपने अपनी गाली देने की आदत को जान लिया हो, आप अपनी बोलचाल की भाषा में से उन गालियों को निकालने की कोशिश शुरू कर सकते है। जब आप बिना किसी वजह के गालियों का प्रयोग करते हैं – आप क्रोधित नहीं हैं, और गाली बस यूं ही नहीं निकल गई है – आप गाली का प्रयोग, तकिया-कलाम की तरह कर रहे हैं। आप इस समस्या का समाधान, गाली के स्थान पर कोई हानिरहित शब्द का प्रयोग करके कर सकते हैं, जो उसी अक्षर से शुरू होता हो या उस जैसी ध्वनि करता हो, और अभद्र भी न हो।  जैसे कि, “मा....” के स्थान पर “माता के जय” या “ब.....” के स्थान पर “बहुत खूब” कहने का प्रयास कीजिये। यह शब्द कहते समय शुरू में आपको हास्यास्पद लग सकता है, मगर कुछ समय बाद इसकी आदत पड़ जाएगी। इस प्रकार  के अर्थहीन शब्दों से आपकी नकारात्मकता अभिव्यक्त करने की आवश्यकता पूर्णतया समाप्त हो जाएगी। यदि आप भूल से कभी गाली दे भी जाएँ, तब तुरंत उस चुने हुये वैकल्पिक शब्द का प्रयोग करिए। कालांतर में, आपका मस्तिष्क उन दोनों में संबंध स्थापित कर लेगा और आप जान बूझ कर एक के स्थान पर दूसरे का प्रयोग करने लगेंगे। गालियों का प्रयोग “उचित वैकल्पिक शब्द की अनुपलब्धता” के कारण किया जाता है। परंतु इस बहाने के साथ समस्या यह है कि ऐसे बहुत से शब्द उपलब्ध हैं जो अभिव्यक्ति के लिये, गाली से कहीं अधिक अर्थपूर्ण एवं सारगर्भित होते हैं। अपने शब्द संग्रह के विस्तार से और सर्वाधिक प्रयुक्त गालियों को वैकल्पिक शब्दों के समूह से स्थानापन्न करने से, आप पहले से कहीं अधिक बुद्धिमान, खुशमिजाज़ और शांतचित्त प्रतीत होने लगेंगे।  अपनी चुनिन्दा गालियों की एक सूची बनाइये, तब एक शब्दकोश अथवा पर्यायशब्दकोश की सहायता से विकल्पों का चयन करें। जैसे कि हर समय, सुबह दोपहर, शाम “बेहूदा” कहने के स्थान पर अधिक वर्णनात्मक तथा हास्यप्रद शब्दों, जैसे बकवास, बेकार तथा अनर्गल आदि का प्रयोग करें।  आप अपने शब्द संग्रह को, समाचार पत्र और पुस्तकें पढ़ कर, और भी विस्तृत कर सकते हैं। जो भी वर्णनात्मक शब्द आपको मज़ेदार लगें, प्रयास करके उनको अपने वाक्यों में प्रयोग करिए। साथ ही, गालियां देते रहने के स्थान पर, दूसरों की बातों को गौर से सुनने का प्रयास करिए  तथा उनके द्वारा अपनी अभिव्यक्ति के लिए प्रयुक्त शब्दों और मुहावरों को ध्यान में रखिए।
स्वयं को विश्वास दिलाइये कि गाली देना नकारात्मक है: सकारात्मक विचार धैर्य रखिए: अपनी गाली देने की आदत पर ध्यान दीजिये: गालियों के स्थान पर हानिरहित शब्दों का प्रयोग करें: अपने शब्द संग्रह का विस्तार करें:
https://www.wikihow.com/Stop-Swearing https://www.wikihow.com/Stop-Swearing
Changing Your Attitude Changing Your Speech Patterns